**KÖZLEMÉNY**

Magyarország Köztársasági Elnöke2024. június 9. napjára tűzte ki az Európai Parlament képviselőinek, a helyi önkormányzati képviselők és polgármesterek, valamint a nemzetiségi önkormányzati képviselők 2024. évi választását.

A szavazatszámláló bizottság választott tagjai és póttagjai már a 2022. évi országgyűlési képviselők általános választását megelőzően esküt vagy fogadalmat tettek.

A választási eljárásról szóló 2013. évi XXXVI. törvény 33. § (3) bekezdése értelmében a szavazatszámláló bizottság választott tagjának megbízatása a következő általános választásra megválasztott választási bizottság alakuló üléséig, a megbízott tagjainak megbízatása a választás végleges eredményének jogerőssé válásáig tart.

A szavazatszámláló bizottság tagja és póttagja legkésőbb a szavazást megelőző második napon esküt vagy fogadalmat tesz, a választási bizottság tagja az eskü- vagy fogadalomtételt követően gyakorolhatja jogait.

**A szavazatszámláló bizottság megbízott tagjainak eskü, illetve fogadalomtételére az alábbi időpontokban kerül sor a Százhalombattai Polgármesteri Hivatal „A” épület Nagytárgyaló termében (Százhalombatta, Szent István tér 3.)**:

**1.- 3. számú szavazókör: 2024. június 3. (hétfő) 17.00 óra**

**4.-6. számú szavazókör: 2024. június 3. (hétfő) 18.00 óra**

**7.-9. számú szavazókör: 2024. június 4. (kedd) 17.00 óra**

**10.-12. és a 16. számú szavazókör: 2024. június 4. (kedd) 18.00 óra**

**13.-15. számú szavazókör:2024. június 5. (szerda) 17.00 óra**

**Helyi Választási Iroda**